Erzh
An Erzh (Erdre e galleg) a zo ur stêr e kreisteiz Breizh, hag a gember gant al Liger e Naoned. Dont a ra e anv eus ar c'heltieg kozh ha talvezout a rafe "stêr vihan" . Ar stumm koshañ anavezet eus ar ger (Erda) a zo eus ar bloaz 1072.

E Bro-C'hall emañ eienenn an Erzh, e kumun La Pouëze, un ugent kilometr bennak er gwalarn da Angers.

Kalzik a vanerioù, parkoù ha kestell brav a gaver war he ribloù. Pourmenadennoù hollgaer a c'hall bezañ graet a-hed he ribloù terket gant ar c'humunioù. Sportoù dour a c'haller ober evel ar plankenn-dre-lien war unan eus he div lenn (plaenenn ar Poupinière a 2 km² ha plaenenn Mazerolles a 3 km²), ar roeñvat pe c'hoazh ar pourmen war vag a c'hall mont betek Redon dre ganol eus Naoned da Vrest.

Peurgarget e oa he 500 metr diwezhañ e penn-kentañ an 20vet kantved, e-pad labourioù peurgargañ ur vrec'h eus al Liger. Deuet eo da vezañ unan eus ahelioù pennañ Naoned: porzh an 50 gouestlad.

Treuzoù an Erzh 

Kumunioù gall treuzet : 
La Pouëze
Le Louroux-Béconnais
Vern-d'Anjou
La Cornuaille
Angrie
Candé

Kumunioù breizhat treuzet:
Freigné (war Marzhoù Breizh)
Sant-Marzh-an-Olivenn
Banvre
Rialeg
Treant-an-Erzh
Yaoued
Enorzh
Kazon
Sulieg
Kerc'hfaou
Chapel-Erzh
Naoned

Pennadoù kar
Roll stêrioù pennañ Breizh
Roll stêrioù Breizh renket hervez o hirder‎

Daveoù ha notennoù 

Stêrioù Breizh
Stêrioù Bro-Naoned
Adstêrioù d'al Liger